André Brink

André Philippus Brink ( 29/05/1935 - 06/02/2015 ) tir geeafrikaf suterotik, belcon afrikaansavaf is englavaf.

Remi 1960-e sanda, Ingrid Jonker is Etienne Leroux is Breyten Breytenbach is André Brink tid nelkaf volik ke geeafrikaf suterotaf lizor yoltkiraf gu Die Sestigers ( tevsandekirik ). Sin kan Afrikaansava suted ise va Apartheid bowere isu gaderopa ranked ise va turestara ke witaf francaf suteroteem isu englaf koplekud.

 Blirizva 
André Brink vey Afrikaner yasa vey Boer boniasik inkeyen koe Geeafrika mali baroya decemda koblir. Gadikye tiyir palsotik ise gadikya tavesik.

Brink dene Potchefstroom kotla vayayar aze koe Paris ke Franca ( 1959-1961 ) ten vayayar. Kakevera do yon ebeltaf vayasik tir divnedira mu in nume va solblisa gaderopa toz lyumayar. Tiyir fertik va Ingrid Jonker suterotikya.

Va grabomany wan buneyer, jupason da tiyir tan eresklapaf suterotik koe tamava. Koe Franca, gu Batakaf is rodaf cadim ( A Dry White Season ) kan Medicis poradro zo gableyer.

Tavesik va suterot mali 1975 dene konaka geeafrikafa kotla, André Brink va Saint-Exupéry is Shakespeare is Cervantes is Lewis Carroll is Georges Simenon is Albert Camus is Marguerite Duras kalafrikaansavayar.

I nik ke Nelson Mandela, voltenus rojusik va ayarokeem, tan geeafrikaf logijaf berpotik, koe severo wale Amsterdam is Kaapstad bak 2015 mulufter.

|style="vertical-align: top;"|

|}
Brink (André)
Brink (André)
Brink (André)
Brink (André)
Brink (André)